Noren hénga traditionellawaiß vor japanische Lên und Restoras ajs Schutz vor Sun, Wind und Staub. Wenn da Noren vorm Eingang héngt, hoißt des, daß Lôn off håud und wenn da Noren weg is, is zou. Aa dSentō, deffntlichn japanischn Badehaiser, hénga an Noren iwan Eingang, und zwaa an blaun fir dMénna und a råudn fir dFraun. De Noren vor de Badehaiser håm entweda as Kanji  (yu, hoaß Wassa) oda as entschbrechenda Hiragana  draaf.